伊斯坦堡

伊斯坦堡係土耳其伊斯坦堡省嘅首府，亦係土耳其最大嘅城市同港口，歐洲第一大城市同第二大都會區，同埋全球第六大城市。佢係一個超大嘅城市，有成1280萬人住響度。伊斯坦堡亦係土耳其嘅文化、經濟同金融中心。個城市包括伊斯坦堡省嘅39個區。佢喺土耳其嘅西北部，跨過博斯普魯斯海峽兩岸，分為歐洲部分同埋亞洲部分，係世界上唯一一個跨過兩個大洲嘅大城市。

伊斯坦堡以前叫君士坦丁堡。喺漫長嘅歷史入面，伊斯坦堡曾經係羅馬帝國、拜占庭帝國、拉丁帝國同鄂圖曼帝國嘅首都。響鄂圖曼帝國時期入面伊斯坦堡更係世界主要城市之一、東西交通嘅必經之地同埋影響力極大嘅超級城市。之後新成立嘅土耳其共和圖喺土耳其獨立戰爭入面搬咗個首都去安卡拉。伊斯坦堡當選成2010年歐洲文化嘅首都同2012年歐洲體育之都。

氣候 
伊斯坦堡喺氣候過渡區域，混合地中海氣候、副熱帶濕潤氣候同海洋性氣候嘅特徵。

伊斯坦堡